Des remische Kaschtöi Parrodunum war z´midden im heitig´n Burgheim. Eigentlich worn´s ja zwoa Kastell: Des oana war auf´m Kirchenhügl, des andere so ummara 500 Meter weiter Richtung Sonnaaufgang. 1093 is Burgheim easchtmois urkundlich erwähnt worn. Um 1100 ham de Grafn vo Lechsgemünd a Burg auf dem Kirchenhügl baut - einfach auf de remisch´n Stoana drauf. Und weil des ned glangt hat, hamm´s a no de oidn Stoana fia eanan Neubau herg´numma, de Bandit´n.